तो फिर आखिर इनकी वो कौन सी महात्वाकांक्षा थी जिसको महात्मा गाँधी भांप गये थे और आज़ादी के बाद कांग्रेस पार्टी को भंग करने का सुझाव दिया था। ये महात्वाकांक्षा ज़ाहिर हुई आने वाले दिनों मे। आज़ाद भारत के रूप में कांग्रेस को एक नवजात शिशु की भांति देश मिला था।ये अलग बात है कि वह नव जात शिशु घायल अवस्था में था। विभाजन के ज़ख्मों से कराह रहा था। लेकिन इन सबके बावजूद जिस प्रकार से उसका उपचार किया जाना था क्या ऐसा हो पाया। जिसकी उन्नति और विकास को एक नया आकार दिया जा सकता था। बेहतर तरीके से गढ़ा जा सकता था। लेकिन कांग्रेस ने क्या किया। अगर सामाजिक स्तर पर देखें तो बंटवारे का वो दंश जो 1947 में लगा था देश आज भी उबर नहीं पाया है। धार्मिक विद्वेष की खाई दिन ब दिन चौड़ी होती दिखाई दे रही है। जिस हिंदू-मुस्लिम एकता के बल पर अंग्रेज़ी शासन का खात्मा किया गया था वो आज छिन्न भिन्न हो रही है। सामाजिक चेतना की जगह धार्मिक कट्टरवाद ने ले ली है। क्या इन सब मुद्दों पर कांग्रेस की जवाबदारी नहीं बनती। भारत एक विविधता वाला देश है जहाँ विश्व के सभी धर्मों का बसेरा है। कहने को तो कांग्रेस ने सेक्युलर देश का नारा बुलंद किया था। लेकिन क्या कभी इसका निर्वहन भी किया गया। नेहरू भले ही धर्मनिपेक्षता के बहुत बड़े पैरोकार रहे हों, लेकिन उनकी पार्टी के कई बड़े नेताओं की सहानुभूति सांप्रदायिक तत्वों के साथ रही। नेहरू मंत्रिमंडल के कई सदस्य जैसे मेहरचंद खन्ना और कन्हैयालाल मुंशी और 1950 में कांग्रेस के अध्यक्ष बने पुरुषोत्तम दास टंडन हिंदू राष्ट्र की अवधारणा में विश्वास करते थे I और तो और भारतीय जनसंघ के संस्थापक श्यामाप्रसाद मुखर्जी नेहरू के पहले मंत्रिमंडल के सदस्य थेI साल 2002 के गुजरात दंगों के बाद किए गए एक अध्ययन में ये पाया गया कि कन्हैयालाल मुंशी के उपन्यासों की लोकप्रियता ने जिसका सार सोमनाथ के मंदिर पर महमूद गज़नी का हमला था, राज्य में हिंदुत्व की भावना को बढ़ावा दिया।